stanford-oval/wikipedia huggingface dataset:
ויליאם בולקום

| --- | --- |

 לידה:  26 במאי 1938 (בן 86) סיאטל, ארצות הברית 
 שם לידה:  William Elden Bolcom 
 מוקד פעילות:  ארצות הברית 
 מקום לימודים:  קולג' מילס, אוניברסיטת וושינגטון, אוניברסיטת סטנפורד 
 סוגה:  אופרה, סימפוניה 
 שפה מועדפת:  אנגלית 
 כלי נגינה:  פסנתר 
 בן או בת זוג:  ג'ואן מוריס 
 פרסים והוקרה:  פרס פוליצר למוזיקה (1988)  המדליה הלאומית לאומנויות  פרס רומא  מלגת גוגנהיים 
 williambolcom.com
 פרופיל ב-IMDb
 
ויליאם אלדן בולקום (באנגלית: William Elden Bolcom, נולד ב-26 במאי 1938) הוא מלחין ופסנתרן אמריקאי. בולקום הוא פרופסור להלחנה באוניברסיטת מישיגן. הוא נשוי למצו סופרן ג'ואן מוריס.
חייו

בולקום נולד בסיאטל, מדינת וושינגטון. בגיל 11 נרשם לאוניברסיטת וושינגטון ללמוד הלחנה באופן פרטי אצל ג'ורג' פרדריק מקיי וג'ון ורול ופסנתר אצל מאדאם ברת' פונסי ג'ייקובסון. בהמשך למד אצל דריוס מיו במילס קולג', אצל ללאנד סמית' באוניברסיטת סטנפורד ואצל אוליבייה מסייאן בקונסרבטואר של פריז, שם זכה בפרס שני להלחנה.
בולקום זכה בפרס פוליצר למוזיקה בשנת 1988, על "12 אטיודים חדשים" לפסנתר. בסתיו 1994 התמנה לפרופסור למוזיקה במעמד מיוחד (Ross Lee Finney Distinguished University Professor of Composition) באוניברסיטת מישיגן, משרה שבה הוא מחזיק גם כיום. ב-2006 קיבל את המדליה הלאומית לאמנויות.
קריירת ביצוע

כפסנתרן, בולקום מרבה לבצע ולהקליט את יצירותיו הוא יחד עם ג'ואן מוריס. בולקום ומוריס הקליטו יחד עשרים אלבומים, החל ב"אחרי הנשף", קובץ שירים פופולריים מראשית המאה ה-20, הסוגה שהפכו להתמחותם העיקרית, יחד עם שירי קאבארט (במקרים רבים ממחזות זמר שנכשלו).
יצירות

"שירי תום ושירי ניסיון", שבולקום כתב למילים של ויליאם בלייק, היא יצירה בת שלוש שעות לסולנים, מקהלות ותזמורת, תוצאה של 25 שנות עבודה. לאחר ביצוע הבכורה שלה באופרה של שטוטגרט בשנת 1984 באו ביצועים באן ארבור, גראנט פארק בשיקגו, האקדמיה למוזיקה של ברוקלין, סנט לואיס, קרנגי הול ורויאל פסטיבל הול בלונדון. בקונצרט בלונדון ניגנה תזמורת רשות השידור הבריטית בניצוח ליאונרד סלטקין. בשנת 2006 זכתה הקלטת היצירה בשלושה פרסי גראמי לביצוע כוראלי מצטיין, ליצירה קלאסית מצטיינת בת-ימינו ולאלבום קלאסי מצטיין של חברת נאקסוס.
האופרה של בולקום, "מראה מעל הגשר", ללברית של ארתור מילר וארנולד ויינשטיין, הוצגה בביצוע בכורה ב-9 באוקטובר 1999 באופרה הלירית של שיקגו. בולקום כתב גם יצירות סולו לכלי נשיפה מעץ, כגון סוויטה קונצרטית לסקסופון אלט ותזמורת קטנה, שחוברה בשביל פרופסור דונלד סינטה מאוניברסיטת מישיגן בשנת 1998.
שאר יצירותיו של בולקום כוללות שש סימפוניות, מספר קטעי רגטיים לפסנתר (שכמה מהם נכתבו בשיתוף פעולה עם ויליאם אלברייט) וארבעה כרכים של שירי קאבארט שזכו לאחרונה לביצוע חדש של מישל ודייוויד מאריי, עוד דואו של בעל ואישה. בולקום חיבר את הקונצ'רטו שלו "גיאה לשני פסנתרים ביד שמאל ותזמורת" לגארי גראפמן וחברו הקרוב לאון פליישר, הסוב לים שניהם מבעיות קשות בידיהם הימניות, המגבילות את יכולת נגינתם. לביצוע ראשון זכתה היצירה בבולטימור באפריל 1996. הקונצ'רטו בנוי כך, שאפשר לבצע אותו באחת משלוש דרכים - בכל אחד משני תפקידי הפסנתר בנפרד עם תזמורת מוקטנת או בשני תפקידי הפסנתר עם שתי תזמורות מוקטנות משולבות לתזמורת אחת מלאה. המבנה המאתגר הזה מחקה יצירה דומה של שלוש-באחת שחיבר מורו, דריוס מיו.
רשימת יצירות ראויות לציון

אטיודים חדשים לפסנתר, 1977
שירי קאבארט (ספר 1 ו-2), 1977-85
פרלודים של שירי נשמה (ספרים 1–4), 1979-1984
"שירי תום ושירי ניסיון", 1984
"לילית" לסקסו-פון אלט ופסנתר, 1984
קונצ'רטו לכינור, 1984
סימפוניה חמישית, 1989
"מקטיק", 1990-1992
שירי קאבארט (ספר 3 ו-4), 1993-96
סימפוניה שישית, 1996-97
"מראה מעל הגשר", 1997-98
סוויטה קונצרטית (לסקסופון אלט ותזמורת קטנה), 1998
"כלולות", 2004
אור על פסטיבל בולקום

VocalEssence ערכה למוזיקה של ויליאם בולקום פסטיבל בן שבועיים במיניאפוליס וסנט פול, מינסוטה
באפריל 2007, שכלל תשעה מופעים שונים ומספר רב של כיתות אמן. במופע הראשי בוצעו "שירים של תום ושל ניסיון", למילים של ויליאם בלייק ב"אולם התזמורת" במיניאפוליס. יותר מ-400 נגנים וזמרים השתתפו בביצוע היצירה ומעל הבימה הוקרנו האיורים הנלווים לשירי בלייק.
פרסים ואותות כבוד

פרס פוליצר, 1988 על "12 אטיודים חדשים" לפסנתר
מדליה לאומית לאמנויות, 2006
פרסי גראמי
אות כבוד למוזיקה של דטרויט
הערות שוליים

↑  פול גריפיתס ואליסון לאתאם, הערך "ויליאם בולקום" במילון גרוב למוזיקה ומוזיקאים אונליין
| --- | --- |
בקרת זהויות :  NLI: 987007277275605171  PLWABN: 9811249355305606  BIBSYS: 90402668  BnF: cb13945931x (data)  CiNii: DA03339254  GND: 119297892  ISNI: 0000 0001 1470 3098  LCCN: n81080002  LNB: 000085299  MusicBrainz: a74a8341-2e42-4914-a0b5-26f63b9ee58b  NDL: 01064319  NKC: xx0168080  NLA: 35019967  NTA: 073855057  RERO: 02-A003020587  SELIBR: 302349  SNAC: w61c1vk8  SUDOC: 079973795  Trove: 794252  VIAF: 32188813   WorldCat (עם VIAF): 32188813
ולאכיה

ערך זה עוסק באזור ברומניה. אם התכוונתם למשמעות אחרת, ראו .
ולאכיה בסביבות שנת 1390
וְלאכיה או ואלאכיה (ברומנית: Ţara Românească, "הארץ הרומנית"; בטורקית: Eflak; בהונגרית: Havasalföld; בגרמנית: Walachei) הוא אזור היסטורי וגאוגרפי בדרום רומניה. היא ממוקמת צפונית לנהר דנובה ודרומית לרכס הדרומי של הרי הקרפטים. במהלך ההיסטוריה, לפני איחוד הנסיכויות שיצר את רומניה המודרנית, היוו מונטניה ואולטניה יחד נסיכות רומנית, שכונתה בפי הרומנים "צארה רומנאסקה" או נסיכות "מונטניה", שמחוץ לרומניה הייתה מוכרת בשם ולאכיה.
אטימולוגיה

השם ולאכיה נגזר מהכינוי וְלאך, שניתן על ידי הגרמאנים לאוכלוסיות ממוצא זר להם (בעיקר קלטים ולאטינים).
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > נסיכות ולאכיה

נסיכות ולאכיה נוצרה לאחר שקיעת קומניה, בחלק הדרום מערבי שלה, בחלק ממה שכונה קומניה השחורה. הנסיך המייסד היה בסאראב הראשון במחצית הראשונה של המאה ה-14 ולפי שמו נקראה לפעמים הארץ בסאראביה (לא מדובר בחבל בסרביה שבצפון מזרח נסיכות מולדובה) או ארצו של בסאראב. הוא הגיע לעצמאות לאחר שניצח את ההונגרים בקרב פוסאדה. הנסיכות הגיעה לשיא התפשטותה במחצית השנייה של המאה ה-14 בתקופתו של ולאדיסלב הראשון.
ולאכיה נשלטה על ידי נסיכים שעצמאותם גברה או פחתה תכופות. הימצאות הנסיכות בדרכם של העות'מאנים אל מרכז אירופה הפכה אותה לשדה קרבות בין המעצמה המוסלמית ובין המדינות הנוצריות של מרכז ומזרח אירופה. בירת ולאכיה נקבעה תחילה בקורטאה דה ארג'ש, לאחר מכן, באופן זמני בקמפולונג, לאחר מכן בטרגובישטה ולבסוף עברה הבירה לבוקרשט.
נסיכות ולאכיה חדלה להתקיים באופן רשמי בשנת 1859, כאשר התאחדה עם נסיכות מולדובה אחרי ששתי הנסיכויות בחרו את אלכסנדרו יואן קוזה כשליטן. הישות המדינית החדשה קיבלה את השם הנסיכויות הרומניות המאוחדות (השם הרשמי היה "הנסיכויות המאוחדות של ולאכיה ומולדובה") ובהמשך שונה השם לרומניה.
ראו גם

שליטי ולאכיה
מונטניה
אולטניה
דוברוג'ה
שליטי נסיכות מולדובה
זיזף זנבתן

| זיזף זנבתן> מיון מדעי |
| --- | --- |
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: זיזפיים
סוג:: זיזף זנבתן
מינים
 3
שם מדעי
 Choeroniscus ‏תומאס, 1928

זיזף זנבתן (שם מדעי: Choeroniscus) הוא סוג של עטלף במשפחת הזיזפיים, הכולל 3 מינים, החיים בעיקר באמריקה הדרומית. הסוג תואר מדעית לראשונה בשנת 1928 על ידי הזואולוג הבריטי אולדפילד תומאס, אך חלק מהמינים תוארו עוד הרבה קודם לכן ושויכו לסוגים אחרים.
תיאור

הזיזפים הזנבתנים בעלי גוף וראש קומפקטים ועגלגלים, ואוזניהם העגולות קטנות לעומת מינים אחרים. הראש שלהם מחודד וחרוטי בקצהו, אך אינו מוארך כאצל הזיזף החוטמני. לזיזף הזנבתן ניבים חדים אך שאר השיניים קטנות ועדינות בהתאם לתזונה שאינה מתבססת על מזון מן החי. הלשון דקיקה וארוכה ומכוסה בקצה בזיפים כדי לסייע באיסוף צוף. אורך הראש והגוף של המינים בסוג 50–55 מ״מ ואורך זנבם עד 12 מ״מ. המשקל הממוצע הוא כ-8 גרם.
הפרווה של הזיזפים הזנבתנים צפופה וסמיכה, וצבעה הכללי נע בין חלודה לחום ערמוני, אוכרה או אפרורי. הכנפיים הכנפיים והאוזניים בצבע שחור-סגלגל, והפנים השעירות גם הן כהות למדי. מעל האף, יש להם גידול בשרני משולש דמוי זיז המוכר כעלה אפי ואופייני למשפחה.
ביולוגיה

הזיזפים הזנבתנים מצויים בעיקר בדרום אמריקה ובמידה פחותה גם במרכז אמריקה. טווח התפוצה שלהם משתרע ממקסיקו עד לפרו ובוליביה, ולשלושת המינים יש נוכחות בקולומביה. בית הגידול שלהם מורכב בעיקר מיערות גשם טרופיים.
הזיזפים הזנבתנים פעילים בשעות הלילה וניזונים בעיקר מאבקה וצוף; הם מסתייעים בחוטמם המחודד ובלשונם הדקיקה כדי לתקוע את הראש בתפרחות ולשאוב מהן צוף תוך כדי ריחוף. הזיזפים משמשים כמאביקים חשובים עבור צמחים הפורחים בלילה ובפרט עבור קקטוסים. חרקים ופירות נאכלים בעיקר כמזון משלים.
הזיזפים מבלים את שעות היום בשינה בבדידות או בקבוצות קטנות, תחת בולי עץ או בעצים חלולים בגובה נמוך. מעבר, לכך אין מידע רב על הביולוגיה ואורח החיים של המינים בסוג. הזיזפים הזנבתנים מאוימים מצד בירוא יערות.
מינים

בסוג זה 3 מינים.
זיזף זנבתן גדול (Choeroniscus periosus) - מערב קולומביה ואקוודור.
זיזף זנבתן זוטר (Choeroniscus minor) - אגן האמזונאס (בעיקר צפון ברזיל, פרו, אקוודור, קולומביה וונצואלה, וגויאנה).
זיזף זנבתן גודמן (Choeroniscus godmani) - אמריקה המרכזית, קולומביה, סורינאם, ונצואלה וגויאנה.
זובמבי

זובמבי (באנגלית: Zuvembie) הוא יצור שיצר רוברט אי. הווארד בסיפורו הקצר "יונים מהגיהנום" (אנ') שפורסם במגזין הפנטזיה המפורסם "סיפורים מוזרים" (אנ') בשנת 1938.
בשנת 1970 השתמשה חברת מארוול קומיקס במונח, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס.
יונים מהגיהנום

בשנת 1938 פרסם רוברט אי. הווארד במגזין הפנטזיה "סיפורים מוזרים" סיפור קצר בשם "יונים מהגיהנום".
בסיפור, אשה יכולה להפוך לזובמבי על ידי שתיית בירה שחורה. היא הופכת ליצור לא-אנושי, שלא מכיר את האנשים אותם פגש בעבר, ולא יכול לדבר או לחשוב כמו בן אדם. היצור לא צריך לאכול, והוא אל-מת, תוך שהוא חי במערות או בבתים ישנים.
זובמבי יכול לשלוט על ינשופים, נחשים, עטלפים, יונים ואנשי זאב. הוא יכול בקולו להפנט אנשים חיים, ואף לשלוט על גופתו של אדם אותו הרג עד שהגופה מתקררת.
ניתן להורגו רק באמצעות עופרת או ברזל.
יונים מהגיהנום > בטלוויזיה

בשנת 1961 עוּבּד הסיפור לפרק בסדרת הטלוויזיה "Thriller" (אנ'), כשאת דמות הזובמבי משחקת אוטולה נסמית' (אנ').
קומיקס

בשנת 1970 השתמשה חברת מארוול קומיקס במונח זובמבי, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס, יחד עם מילים רבות נוספות מז'אנר האימה.
בשנת 1989 הוסרו ההגבלות, והמילה "זומבי" חזרה לשימוש סדיר.
בשנת 1997 השתמש ג'ון בירן במילה בקומיקס "Wonder Woman Annual #6", מסדרת וונדר וומן של DC קומיקס.
הערות שוליים

↑  Rickard, Dennis (1984). "Through Black Boughs".  In Herron, Don (ed.). The Dark Barbarian. Wildside Press LLC. p. 71. ISBN 978-1-58715-203-0.
↑  Warren, Alan; Sanford, Donald S. (2004). This Is a Thriller. McFarland. pp. 109–116. ISBN 978-0-7864-1969-2.
↑  Joshi, S. T. (2006). Icons of Horror And the Supernatural. Vol. 1. Greenwood Publishing Group. p. 733. ISBN 978-0-313-33780-2.
↑  Fagan, Bryan D.; Fagan, Jody Condit (2011). Comic Book Collections for Libraries. ABC-CLIO. p. 44. ISBN 978-1-59884-511-2.
ערך זה הוא קצרמרבנושא מיתולוגיה ובנושא תרבות. אתם מוזמנים לתרום לוויקיפדיה ו.
זיבה

אין לבלבל ערך זה העוסק במחלת מין עם הערכים העוסקים במושגים ההלכתיים זב וזבה.
| --- | --- |
  פצעים כתוצאה מהדבקות בזיבה (תמונה קשה לצפייה)  class=notpageimage|הצגה 
 תחום:  רפואת עור 
 מיקום אנטומי:  שופכה 
 תסמינים:  הפרשת פסולת, כאב, vaginal discharge, pelvic pain, dysuria, testicular pain 
 טיפול:  cefixime  enoxacin  cefpodoxime  צפטריאקסון  אמוקסיצילין  norfloxacin  trovafloxacin  DL-ofloxacin  norfloxacin  אמפיצילין  demeclocycline  cefpodoxime proxetil  penicillin g sodium  בנזילפניצילין  penicillin g potassium  gatifloxacin  אריתרומיצין  ציפרופלוקסצין  cefixime  פרובנציד  moxifloxacin  טרולאנדומיצין  טטרציקלין  bacampicillin  enoxacin  ceftizoxime  cefuroxime  cefotaxime  spectinomycin  צפטריאקסון 
 קישורים ומאגרי מידע
 eMedicine:  article/782913 
 MeSH:  D006069
 MedlinePlus:  007267
 סיווגים
 ICD-11:  1A70 
 
זיבה (באנגלית: גונוריאה, Gonorrhoea) היא מחלת מין הפוגעת בעיקר באיברי המין ובשופכה, אך במקרים מסוימים גם באיברים נוספים הכוללים ריריות, דוגמת: הלוע והעיניים. הגורם למחלה הוא החיידק Neisseria gonorrhoea (ניסריה גונוריאה).
תסמיני המחלה מתפתחים לרוב תוך יומיים עד חמישה לאחר ההדבקה (אם כי ישנם מקרים שבהם התסמינים מופיעים רק כעבור מספר חודשים), וכוללים כאב בזמן הטלת השתן, הפרשת מוגלה מן הפין, הנרתיק, או הגרון, וכן דלקת בצוואר הרחם ודימום בפי הטבעת. ללא טיפול עלולה הדלקת להתפשט דרך מערכת המין של האישה ולגרום לדלקת החצוצרות ואף לעקרות או היריון חוץ-רחמי; אצל הגבר היא עלולה לגרום להיצרות השופכה ודלקת בלוטת הערמונית. סיבוכים מאוחרים של המחלה כוללים דלקת מפרקים, דלקת שסתומי הלב ודלקת הלחמית.
כאשר אישה בהריון החולה בזיבה, עלולה המחלה לעבור לתינוק בעת המעבר בתעלת הלידה ולגרום אצלו לדלקת בלחמיות, אשר ללא טיפול עלולה לגרום לפגיעה בראייה ואף לעיוורון.
אבחון וטיפול

כיום נהוג להשתמש במספר שיטות לזיהוי החיידק, הן מולקולריות והן שיטות של בקטריולוגיה קלאסית:
בידוד החיידקים על מצע גידול – בידוד החיידקים במעבדה דורש שימוש במצע אגר מיוחד דוגמת: Thayer-Martin agar, ‏GC agar, או אגר שוקולד (Chocolate agar). המושבות שמתקבלות על קרקעות מזון אלה הן קטנות, בעלות גוון אפרפר ומרקם חלק ומבריק.
צביעת גראם ומיקרוסקופיה – זיהוי חיידקים באמצעות מיקרוסקופ אור לאחר צביעת גראם הוא תהליך מקובל בזיהוי החיידק, היות שחיידקי Neisseria gonorrhoea הם חיידקים גראם שליליים בעלי תצורה נקדית (Cocci) המופיעים לרוב בתצורה דיפלוקוקית (בזוגות) המזכירה זרעי שעועית. במידה ומבצעים צביעת גראם לדגימה שנלקחה מהפרשה מהפין או הנרתיק (משטח מיקרוסקופי ישיר), מתגלים חיידקי ה-Neisseria gonorrhoea לרוב בתוך תאי דם לבנים מסוג נויטרופילים ומקרופאגים.
ספקטרומטר מסה – מדידת היחס בין המטען למסה של חלקיקים טעונים. באמצעות מדידה זו ניתן לנתח דגימה ולקבוע מה החומרים בה, כגון הרכב חלבוני המעטפת של החיידקים.
הטיפול במחלה הוא באמצעות נטילת אנטיביוטיקה. נכון ל-2016 אנטיביוטיקה מקבוצת אזיתרומיצין (אנ') או צפטריאקסון (אנ') הן היעילות ביותר. אולם בשל עמידות חיידקים לאנטיביוטיקה, התאמת תרופה לנעשית מקומית. בעבר השתמשו לצורך כך בתרופות מקבוצת הפניצילין.
אפידמיולוגיה

כ-88 מיליון מקרים של זיבה מתרחשים מדי שנה, מתוך 448 מיליון מקרים חדשים של מחלות מין מדבקות הניתנות לריפוי מדי שנה – הכוללות גם עגבת, כלמידיה וטריכומוניאזיס. המחלה שכיחה ביותר ביבשות אפריקה, אמריקה ומערב האוקיינוס השקט.בעשור השני של המאה הנוכחית הוכפל פי שלושה מספר החולים בזיבה בישראל.
גלריה

כרזה המזהירה מפני הידבקות בעגבת וזיבה מתקופת מלחמת העולם השנייה
פרסומת לפניצילין כתרופה לזיבה, 1944
הערות שוליים

↑  Leonor Sánchez-Busó, Daniel Golparian, Jukka Corander, Yonatan H. Grad, Makoto Ohnishi, Rebecca Flemming, Julian Parkhill, Stephen D. Bentley, Magnus Unemo, Simon R. Harris, The impact of antimicrobials on gonococcal evolution, Nature Microbiology 4, 2019-11, עמ' 1941–1950 doi: 10.1038/s41564-019-0501-y
↑  Global Burden of Disease Study 2013 (22 באוגוסט 2015). "Global, regional, and national incidence, prevalence, and years lived with disability for 301 acute and chronic diseases and injuries in 188 countries, 1990–2013: a systematic analysis for the Global Burden of Disease Study 2013". Lancet. 386 (9995): 743–800. doi:10.1016/s0140-6736(15)60692-4. PMC 4561509. PMID 26063472. {{cite journal}}:  (עזרה)
↑  Emergence of multi-drug resistant Neisseria gonorrhoeae (PDF) (Report). World Health Organisation. 2012. p. 2. אורכב מ-המקור (PDF) ב-13 ביוני 2013. {{cite report}}:  (עזרה)
↑  Robert D. Kirkcaldy, Emily Weston, Aluisio C. Segurado, Gwenda Hughes, Epidemiology of gonorrhoea: a global perspective, Sexual Health 16, 2019, עמ' 401 doi: 10.1071/SH19061
↑   מירב מורן, מחלות המין מתפשטות בכל העולם. האם זה ישנה את חיי הסקס שלנו?, באתר הארץ, 11 באוגוסט 2022
| --- | --- |
בקרת זהויות :  NLI: 987007533640405171  BnF: cb12098371k (data)  GND: 4138035-6  LCCN: sh85055863  NDL: 00569533  NKC: ph632309 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ונוס ואדוניס (טיציאן, מדריד)

| --- | --- |

 מידע כללי
 צייר:  טיציאן
 תאריך יצירה:  1553
 טכניקה וחומרים:  שמן על בד
 ממדים בס"מ
 רוחב:  207 ס״מ 
 גובה:  186 ס״מ 
 נתונים על היצירה
 זרם אמנותי:  האסכולה הוונציאנית 
 מספר יצירה:  P000422 (מוזיאון הפראדו) 
 מיקום:  מוזיאון הפראדו מדריד שבספרד
 
ונוס ואדוניס (באיטלקית: Venere e Adone) הוא ציור שמן מעשה ידי הצייר טיציאן משנת 1553. היצירה מוצגת במוזיאון הפראדו במדריד.
הסיפור המיתולוגי

סיפורם של ונוס ואדוניס מתואר בספר העשירי של השיר האפי מטמורפוזות מאת המשורר הרומי אובידיוס. הציור מתאר את הרגע בו ונוס מזהירה את אדוניס מחיות רעות, מאוחר יותר הוא יהרג בידי חזיר בר ומדמו יצמח פרח הכלנית.
היסטוריה

טיציאן צייר מספר גרסאות "ונוס ואדוניס" לאורך השנים, הגרסה במוזיאון הפראדו היא הראשונה, והיחידה אשר מתוארכת במדויק בחליפת מכתבים משנת 1554 בין טיציאן לפליפה השני, מלך ספרד, מזמין היצירה. הציור הוא השני בסדרה בת שישה ציורים אשר טיציאן כינה poesie (פיוטים), והיה אמור להיות מוצג מול הציור הראשון בסדרה: דנאה.
טיציאן הסביר למלך שהציורים נועדו להציג את ונוס מלפנים ומאחור וכך ליצור אשליה של פסל.
כיום "ונוס ואדוניס" מוצג מול ציור דנאה,
אבל לא מול הציור מהסדרה (שנמצא בלונדון) אלא מול גרסה מאוחרת שנוצרה בשנת 1565.
תיאור היצירה

בציור נראה הצייד הצעיר אדוניס, עם שחר, כאשר הוא מנסה להרחיק מעליו את ונוס אהובתו, המנסה למנוע ממנו ללכת. הוא מחזיק בידו חנית ולידו שלושה כלבי ציד. מתחת לעץ אפשר לראות את קופידון ישן, כאשר החץ וקשת שלו תלויים על העץ. למעלה בשמיים נראית דמות במרכבה (שהיא או ונוס, בשלב מאוחר יותר בסיפור, או אפולו, או אל השמש סול, המייצג את השחר). ונוס יושבת על סלע אשר מכוסה על ידי מפת שולחן מהודרת, אדוניס לבוש בסגנון רומי קלאסי כאשר קרן נשיפה משתלשלת מחגורתו.
יצירה זו התפרסמה, מרגע שהוצגה לראשונה, בזכות הארוטיקה שהיא מביעה. הייחודיות העיקרית שלה טמונה בתנוחתה של ונוס.
גרסאות נוספות

ישנן כשלושים גרסאות נוספות המתוארכות למאה השש עשרה. הן מחולקות לשתי קבוצות: "גרסאות פראדו" ו"גרסאות פארנזה", להלן רשימה חלקית.
גרסאות נוספות > גרסאות פראדו

דומות לגרסה המוצגת במוזיאון הפראדו, גם מבחינת הגודל.
מוזיאון אשמוליאן באוקספורד. הדמות במרכבה היא בוודאות ונוס מכיוון שהיא נגררת בידי ברבורים. מותו של אדוניס מוצג ברקע.
הגלריה הלאומית בלונדון. מתוארכת לסביבות 1554 ומיוחסת אל סדנתו של טיציאן.
מוזיאון פול גטי במאליבו, קליפורניה. מתוארכת אל בין השנים 1554–1560.
הגלריה הלאומית האיטלקית לאמנות עתיקה ברומא. מתוארכת לסביבות 1560. אדוניס נראה חבוש כובע.
גרסאות נוספות > גרסאות פארנזה

נקראות כך כי הן מבוססת על ציור ששכן בארמון פארנזה ברומא, ואבד. ישנם מספר שינויים שנעשו בגרסאות פארנזה ביחס לגרסאות פראדו: הן קטנות במידה משמעותית. השמיים, הקצה העליון של החנית והדמות במרכבה אינם מתוארים. יש שני כלבים במקום שלושה. קופידון ער, הוא קרוב יותר לזוג ואוחז בידו יונה. אין כד מוזהב בצד שמאל.
הגלריה הלאומית לאמנות בוושינגטון. מתוארכת לסביבות 1560.
מוזיאון המטרופוליטן לאמנות בניו יורק. מיוחסת על ידי המוזיאון לטיציאן עצמו.
מוזיאון אשמוליאן באוקספורד
הגלריה הלאומית בלונדון
מוזיאון פול גטי במאליבו, קליפורניה
הגלריה הלאומית האיטלקית לאמנות עתיקה ברומא
הגלריה הלאומית לאמנות בוושינגטון
מוזיאון המטרופוליטן לאמנות בניו יורק
הערות שוליים

↑  "Titian's 'poesie': The commission". The National Gallary.
↑  "Venus and Adonis - Prado". Museo Nacional del Prado.
↑  "Venus and Adonis - The Met". The Metropolitan Museum of Art.
מוזיאון הפראדו, משמאל לימין: דנאה,
"הערצת ונוס",
"בכחנליה באנדרוס",
"ונוס ואדוניס"
זכי מוראד

| --- | --- |

 לידה:  1880 אלכסנדריה, מצרים 
 פטירה:  1946 (בגיל 66 בערך) 
 מוקד פעילות:  מצרים מצרים
 תקופת הפעילות:  1910–1932 (כ־22 שנים)
 שפה מועדפת:  ערבית 
 צאצאים:  לילה מוראד, מוניר מוראד, סמיחה מוראד 
 
איברהים זכי מרדכי (בערבית: ابراهيم زكى موردخاى, כונה מאוחר יותר: זכי מוראד, בערבית: زكي مراد; 1880 – 1946) היה זמר ומלחין יהודי-מצרי, אביהם של לילה ומוניר מוראד. נחשב לאחד הזמרים האחרונים ששרו בסגנון המוזיקה הערבית הישנה.
ביוגרפיה

נולד באלכסנדריה, מצרים, למשפחה יהודית-מצרית שבניה היו סוחרי טקסטיל, והחל את חייו כסוחר אריגים באלכסנדריה. הוא נרשם לקונסרבטוריון הערבי למוזיקה בשנת 1907, והוציא כמה הקלטות בשנת 1910. בהנחייתו של עבד אלחי חילמי, הוא למד כמה טכניקות של שירה סולידית ושל אדוור. הוא זכה להצלחה רבה בקרב הציבור, כשמצד אחד הוא מבצע את רפרטואר השירים המסורתי החדביאלי של אדוור וקאסה-איד, ומצד שני מבצע שירים חדשים.
עייף מחוסר היציבות במצרים, הוא יצא לסיבוב הופעות בסביבות 1928, וחצה את תוניסיה, אלג'יריה, צרפת ולבסוף את ארצות הברית. הוא עשה הון שהוא בזבז וחזר מרושש ב-1932. לאחר מכן הוא הבין שטעמו של הציבור השתנה ושמו כמעט נשכח. הוא הקדיש את עצמו להכשרתם האמנותית של ילדיו, הזמרת לילה מוראד והמלחין מוניר מוראד, שמאז שנות ה-30 של המאה ה-20 זכו בתהילה מקבילה למה שאביהם חווה בין 1915 ל-1920.
הערות שוליים

1 2  עמר זכריה ח'ליל, כינור המזרח, academia.edu, דצמבר 2016
1 2  https://www.amar-foundation.org/zaki-murad/
| --- | --- |
בקרת זהויות :  BnF: cb13980405m (data)  VIAF: 205068   WorldCat (עם VIAF): 205068 
ערך זה הוא קצרמרבנושא מצרים ובנושא מוזיקאים. אתם מוזמנים לתרום לוויקיפדיה ו.
זיזף חסר-זנב

| זיזף חסר-זנב |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: זיזפיים
סוג:: זיזף חסר-זנב
מינים
 9
שם מדעי
 Anoura ‏גריי, 1838

זיזף חסר-זנב (שם מדעי: Anoura) הוא סוג של עטלף במשפחת הזיזפיים, הכולל 9 מינים, החיים באזורים הרריים באמריקה הדרומית ובמידה פחות גם במרכזית. הסוג הוקם בשנת 1838 על ידי הזואולוג הבריטי ג'ון אדוארד גריי. בניגוד למשתמע מהשם העממי והמדעי, רק חלק מהמינים בסוג חסרי-זנב בעוד שהשאר בעלי זנב זעיר.
תיאור

לזיזף חסר הזנב גוף גוצי עגלגל, כנפיים קצרות ורחבות וראש חרוטי מחודד. אורך הראש והגוף של המינים בסוג 50–90 מ״מ, אורך הזרועות 34–48 מ״מ ומשקלם 23-7.5 גרם. הזנב קצרצר במיוחד (7-3 מ״מ), ונעדר אצל חלק מהמינים. הלשון ארוכה במיוחד עם פטמיות דמויות מכחול בקצה שמותאמות לאיסוף צוף, החרטום מחודד והשפתיים גדולות. על האף, יש עיטור עלה אפי משולש בצורת זיז. הניבים גדולים והטוחנות קטנות וחדות. האוזניים קצרות ועגולות עם צפירים זעירים.
הפרווה של הזיזפים חסרי הזנב קצרה וגסה. צבעה משתנה בהתאם למין ונע בין חום לחום-אפרורי, אוכרה, כתמתם, חום שוקולד או שחרחר. הצד התחתון חיוור בדרך כלל. הפנים דלילות בשיער וצבען בורדו, ורוד או פחם. הכנפיים בצבע שחור דהוי או מבריק.
ביולוגיה

הזיזפים חסרי הזנב מצויים באמריקה הדרומית והמרכזית. טווח התפוצה שלהם משתרע ממקסיקו עד לדרום ברזיל, ורובם מצויים בצפון הרי האנדים. המינים חיים ביערות גשם טרופיים, ומגלים העדפה ליערות לחים הרריים. התזונה שלהם מורכבת מצוף, אבקה, פירות וחרקים, ורמות הצריכה משתנות בין המינים: חלק ניזונים בעיקר מן החי וחלק בעיקר מצוף ואבקנים.
הזיזפים חיים במושבות קטנות של 20–75 פרטים בתוך מערות, ופעילים בשעות הלילה. המושבות מעורבות או מופרדות לפי זוויג בהתאם לעונה. הזיזפית ממליטה צאצא אחד (או תאומים לעיתים נדירות), ששוקל 3–5 גרם. תוחלת החיים עשויה להגיע ל-10 שנים.
מינים

בסוג זה 9 מינים, אך מעמדם של חלק מהם אינו מוסכם.
זיזף חסר-זנב זנוב (Anoura caudifer)
זיזף חסר-זנב הנדלי (Anoura cultrata)
זיזף חסר-זנב צינורי (Anoura fistulata)
זיזף חסר-זנב ז'ופרואה (Anoura geoffroyi)
זיזף חסר-זנב רחב-שן (Anoura latidens)
זיזף חסר-זנב לואיס מנואל (Anoura luismanueli)
זיזף חסר-זנב משווני (Anoura aequatoris)
זיזף חסר-זנב פרואני (Anoura peruana)
זיזף חסר-זנב קדנה (Anoura cadenai)
זיזף חסר-זנב ז'ופרואה.
חד קרן (שיר)

"חד קרן" הוא שיר שהוקלט על ידי הזמרת הישראלית מאיה בוסקילה. השיר יצא לאור ב-19 בדצמבר 2022, על ידי חברת התקליטים די-מיוזיק, כסינגל שלא מתוך אלבום. השיר יצא לאור שנה לאחר צאת הסינגל האחרון של בוסקילה, "ממך וממני". במהלך 2022, הוציאה גרסת כיסוי ל"שמש" מאת חנן בן ארי.
השיר הגיע למקום השמיני במצעד של מדיה פורסט.
רקע וכתיבה

השיר נכתב על ידי סהר חגי והופק על ידי יונתן דניאל ונתנאל "דידה" עבו (JD). את הסינגל הוציאה בוסקילה לכבוד 20 שנים מתחילת הקריירה שלה, בליווי אלבום חדש שאת שמו לא פרסמה. בסמוך ליציאתו, הודיעה כי היא תופיע במספר מקומות, כדוגמת: יהוד, תל אביב-יפו ומודיעין.
מספר כתבות התפרסמו אודות בן זוגה שנחשף בווידאו קליפ של "חד קרן".
וידאו קליפ

הווידאו קליפ הרשמי של השיר פורסם ב-19 בדצמבר 2021, ביום יציאתו של "חד קרן" כסינגל.
נכון לדצמבר 2023, מונה הצפיות של הקליפ עומד על למעלה מ-130,000 אלף צפיות.
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |   ‏‏‏  מצעדים ודירוגים (2022–2023)>  |
| --- | --- | --- | --- |
|  ישראל | מדיה פורסט ישראל | 6 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 19 בדצמבר 2022 | הזרמת מוזיקה • הורדה דיגיטלית | די-מיוזיק |  |